ഐഫോൺ XS അടക്കമുള്ള പുതിയ ഐഫോണുകൾ മികച്ച വിൽപ്പന രേഖപ്പെടുത്തുകയാണ് . അപ്പോൾ തന്നെയാണ് അടുത്ത ഐഫോൺ സംബന്ധിച്ച അഭ്യൂഹങ്ങളും പരക്കുന്നത് . 5ജി കണക്ടിവിറ്റിയോടെയായിരിക്കും അടുത്ത ഐഫോൺ എത്തുക എന്നതാണ് പുതിയ റിപ്പോർട്ട് . ആപ്പിളിന് 5ജി മോഡം നിർമിച്ചു നൽകുന്നത് പ്രമുഖ ചിപ് നിർമാതാക്കളായ ഇൻറെൽ ആയിരിക്കും എന്നാണ് റിപ്പോർട്ട് . അടുത്ത വർഷം പകുതിയോടെ ഇന്റെലിൻറെ XMM 8160 എന്ന 5ജി മോഡമാണ് ഫോൺ നിർമ്മാതാക്കൾക്കു കൈമാറുക . ആപ്പിൾ ഐഫോൺ ഈ മോഡം ഉപയോഗിച്ച് കമ്പനിയുടെ ആദ്യ 5ജി ഫോൺ പുറത്തിറക്കാനുള്ള ശ്രമത്തിലാണ് . ഐഫോണിൽ ഇൻറർനെറ്റ് ഓഫ് തിങ്സ് ഉൾപ്പെടെയുള്ള സാങ്കേതികവിദ്യകൾ 5ജിയുടെ ആദ്യ ഉപയോക്താക്കൾക്ക് അനായാസം കൈകാര്യം ചെയ്യാൻ വഴിയൊരുക്കി സ്മാർട്ഫോൺ ഇന്നൊവേഷനിൽ സമാനകളില്ലാത്ത സ്ഥാപനമായി തലയുയർത്തി നിൽക്കുക എന്നതാണ് ആപ്പിളിന്റെ ലക്ഷ്യം . എന്നാൽ , ആദ്യ 5ജി സ്മാർട്ഫോൺ വൺ പ്ലസ് 7 ആയിരിക്കുമെന്നും ഷവോമി മി മിക്സ് 3 ആയിരിക്കും എന്നും വിവിധ റിപ്പോർട്ടുകളുണ്ട് .